अनाधिकृत रूप से चल रहीं मशीन जब्त की जाएगी
दमोह। राज्य शासन के विज्ञान एवं प्रोद्योगिकी विभाग द्वारा जारी आदेशानुसार जिले में संचालित समस्त आधार पंजीयक के द्वारा स्थापित की गई स्टेशन वार प्राप्त पंजीयन जिला कलेक्टर कार्यालय में अनिवार्य रूप से कराए जाना हैं। कलेक्टर डॉ. श्रीनिवास शर्मा ने निर्देश दिए हैं कि जिले में आधार पंजीयन केंद्र संचालित करने के लिए यथा प्रारूप ईए का नाम, राज्य स्तरीय प्रबंधक का नाम, फोन नंबर, जिला स्तरीय प्रबंध का नाम क्रमांक, ऑपरेटर का नाम, संपर्क पता, फोन, माेबाइल नंबर, ईए कोड, मशीन कोड, ई-मेल आईडी, टिप्पणी के साथ जानकारी 28 दिसंबर तक अनिवार्य रूप से जिला ई-गवर्नेंस समिति कलेक्टर कार्यालय के कक्ष क्रमांक 60 में जमा कर सकेंगे। पाठक सम्मेलन आज
हटा। नगर के गायत्री मंदिर परिसर में गायत्री परिवार हटा द्वारा शुक्रवार की दोपहर 3 बजे से गायत्री शक्ति पीठ हटा के सभा कक्ष में पाठक सम्मेलन आयोजित किया जाएगा। जिसमें अखंड ज्याेति पाठक एवं अखंड ज्याेति पत्रिका के नए सदस्यों का स्वागत सम्मान होगा। गायत्री परिवार ने सभी पाठकों से कार्यक्रम में उपस्थित होने का आग्रह किया है।
hin_Deva hin_Deva hin_Deva